open-index/open-wikipedia-markdown huggingface dataset:
Cyril Stiles

**Cyril Alec «Bob» Stiles** (født 10. oktober 1904, død 5. mars 1985) var en newzealandsk roer som deltok i De olympiske leker i 1932 i Los Angeles.

Stiles vant en olympisk sølvmedalje i roing under OL i 1932 i Los Angeles. Han kom på andreplass i toer uten styrmann sammen med Frederick Thompson, bak den britiske toeren med roerne Lewis Clive og Hugh Edwards.

## OL-medaljer
* 1932  Los Angeles –  Sølv i roing, toer uten styrmann

## Referanser


## Eksterne lenker
*
Sopnes

**Sopnes** var et gammelt poststed i Langfjorden, en arm av Altafjorden i Finnmark. Langfjord kirke, som står der, var en av kirkene i Finnmark som ikke ble brent under andre verdenskrig (men ble brukt av tyske transporter som overnattingssted og var svært ramponert). «Scharnhorst», et stort tysk krigsskip, lå for anker her. Veien til Øksfjord passerer her. I dag er det ikke poststed her, men kirken er stadig i bruk. 

## Litteratur
* Ytreberg, N. A. (1943): *Handelssteder* i Finnmark. Trondheim.
Henryk Budziński

**Henryk Budziński** (1904–1983) var en polsk roer som deltok i de olympiske leker 1932 i Los Angeles.

Kobyliński vant en olympisk bronsemedalje i roing under OL 1932 i Los Angeles. Sammen med Jan Krenz-Mikołajczak kom han på tredjeplass i toer uten styrmann bak Storbritannia og New Zealand.

## OL-medaljer
* 1932  Los Angeles -  Bronse i roing, toer uten styrmann  POL

## Referanser


## Eksterne lenker
*
Planleggings- og samordningsdepartementet

**Planleggings- og samordningsdepartementet** (PSD) var et norsk departement. Departementet ble opprettet ved sammenleggingen av Planleggingssekretariatet og Administrasjonsdepartementet den 1. januar 1997. Departementet var skapt for arbeidet med prosjektet «Det norske hus», og hadde ansvaret for langsiktig planlegging og samordning av regjeringens og departementets arbeid, samt for reformer i statsforvaltningen og samordning av regjeringens IT-politikk. Departementet ble nedlagt og oppgavene overført til Arbeids- og administrasjonsdepartementet den 1. januar 1998.

## Se også
*Liste over Norges administrasjons-, planleggings-, moderniserings- og fornyingsministre
Gerhard Knoop

**Gerhard Knoop** (født 3. november 1920 i Kristiania, død 25. oktober 2009 i Oslo) var en norsk regissør og teatersjef.

## Ungdom og utdannelse
Knoop debuterte som skuespiller i revyen på Ullern gymnas, hvor han tok eksamen artium i 1939. Under andre verdenskrig kom han med i illegalt arbeid og måtte flykte til Sverige. Der ble han etter hvert sersjant i polititroppene. Etter krigen studerte han ved Universitetet i Oslo og siden ved Denver University i Colorado og utdannet seg til regissør der. Hovedoppgaven var regi og dokumentasjon av Kjeld Abells skuespill *Melodien som ble vekk*.

## Regissør og teatersjef
Tilbake i Norge fikk Knoop i 1949 ansettelse ved Rogaland Teater i Stavanger. Her satte han opp Den spanske flue og med Liv Strømsted som Nora satte han opp Et dukkehjem. I 1954 satte han opp verket på Nationaltheatret i Oslo. Med Riksteatret turnerte han også med stykket til Island, Antwerpen og London for at norske sjøfolk skulle få se stykket.

Fra 1952 arbeidet han som frilans instruktør for en rekke teater: Det Nye Teater, Det norske teatret, Nationaltheatret, Riksteatret og i Radioteatret og Fjernsynsteatret. I 1964 ble han styrer ved Statens Teaterskole, som siden ble høgskole. I 1973 ble han så sjef for Radioteatret etter Hans Heiberg. Han hadde allerede på forhånd erfaring fra hørespill da han hadde satt opp en rekke hørespill der og trivdes med det. Han tok vare på utenlandske manuskripter, men var svært opptatt av at Radioteatret skulle spille stykker av norske forfattere som handlet om en norsk virkelighet. Selv om det var sterk konkurranse med Fjernsynsteatret, klarte Radioteatret å holde på sitt publikum.

Også som pensjonist fortsatte Knoop med teater. Sammen med Merete Skavlan startet han friteatergruppen Intimteateret og ledet det fra 1991 til 2002. I hans periode der instruerte han 13 uroppførelser, derav sju med norsk dramatikk.

## Referanser


## Kilder
* Nekrolog i Aftenposten Kultur 29. oktober 2009 side 13.
* Artikkel i Norsk biografisk leksikon

## Eksterne lenker
*
Sliberget

**Sliberget** er en plass og et gatenavn i strøket Nordnes i Bergen. Gaten er inntegnet på kart fra 1746 og første gang nevnt i skriftlige kilder i 1750. Navnet Sliberget har trolig sammenheng med at det i sin tid har vært glatt nederst på berget av sli (norr. *slý*) eller grønske som var skyllet opp i fjæren.

Sliberget er fremdeles preget av eldre trehusbebyggelse som har overlevd sanering, branner og eksplosjonen på Vågen i 1944. Bebyggelsen ligger ved Fiskeridirektoratet, like bak Hellandsgården og Tvedtegården. Sliberget gikk opprinnelig ned mellom Nordnesgaten 23 og 25.

«Sliberget paa Stranden» beskrives i Christian Koren-Wibergs *Bidrag til Bergens kulturhistorie* (1908): «Tilsammen danner Sliberget en morsom og malerisk krog fra det gamle Bergen». I 1927 ble Sliberget 1-3 fredet av Riksantikvaren sammen med Nordnesgaten 23, Nordnesgaten 25 og Allersgården. På tross av fredning, ble de tre sistnevnte bygningene demontert og senere gjenreist på Gamle Bergen Museum.

Sjøhelten Peter Wessel Tordenskjold skal ha bodd på Sliberget under sine besøk i Bergen.


Fil:Sliberget 1.jpg|Sliberget 1
Fil:Gamle Bergen - houses1.JPG|Nordnesgaten 25 og nr. 23 sto opprinnelig ved Sliberget, men er blitt flyttet til Gamle Bergen Museum
Fil:Allergården south.jpg|Allersgården sto opprinnelig ved Sliberget, men er blitt flyttet til Gamle Bergen Museum
Fil:Hellandsgården1.jpg|Hellandsgården
Fil:Hellandsgården Tvedtegården.JPG|Tvedtegården og Hellandsgården


## Litteratur
*Christian Koren-Wiberg, *Bidrag til Bergens kulturhistorie*, Bergen, 1908
Vårkåten

**Vårkåten** er et motbakkeløp i Sauda som arrangeres av Sauda IL. Løpet ble første gang arrangert i 2006.

Løypa starter på Brekke i Austareim på ca. 50 meters høyde, og har målgang på Rondehaugen på ca. 450 meters høyde. Løypa er 1,8 km lang.

## Vinnere

## Eksterne lenker
*
Harold Smith

**Harold S. Smith** (født 19. februar 1909, død 5. mars 1958) var en amerikansk stuper som deltok i de olympiske leker 1928 i Amsterdam og 1932 i Los Angeles.

Smith ble olympisk mester i stuping under OL 1932 i Los Angeles. Han vant tårnstup foran to landsmenn og han kom på andreplass i sviktstup bak Michael Galitzen.

## OL-medaljer
* 1932  Los Angeles -  **Gull** i stuping, tårnstup
* 1932  Los Angeles -  Sølv i stuping, sviktstup

## Referanser


## Eksterne lenker
*
Frank Kurtz

**Frank Allen Kurtz** (født 9. september 1911 i Davenport i Iowa i USA, død 31. oktober 1996) var en amerikansk stuper som deltok i de olympiske leker 1932 i Los Angeles.

Kurtz vant en olympisk bronsemedalje i stuping under Sommer-OL 1932 i Los Angeles. Han kom på tredjeplass i tårnstup bak sine landsmenn Harold Smith og Michael Galitzen.

## OL-medaljer
* 1932  Los Angeles -  Bronse i stuping, tårnstup

## Eksterne lenker
Carol Lynley

**Carol Lynley** (født **Carole Ann Jones** 13. februar 1942 på Manhattan i delstaten New York, død 3. september 2019 i Pacific Palisades) var en amerikansk skuespillerinne og tidligere barnemodell.

## Biografi
Carole Ann Jones jobbet som barnemodell, før hun startet som skuespiller etter å ha vært på forsiden av magasinet *[[Life (magasin)|Life]]* den 22. april 1957. Lynley var aktiv både på Broadway og i Hollywood, og spilte både i teater- og filmversjonen av *[[På gale veier]]*. I 1959 ble hun nominert til Golden Globe i kategorien «Mest lovende kvinnelige nykommer». Hun spilte også i filmer som *[[Under nam-nam-treet]]*, *[[Bunny Lake er savnet]]*, *[[Kardinalen (film)|Kardinalen]]*, *[[Harlow (film)|Harlow]]* og *[[S.O.S. Poseidon]]*. I tillegg spilte hun gjesteroller i TV-serier som *[[The Man from U.N.C.L.E.]]*, *[[Mannix]]*, *[[Night Gallery]]*, *[[Kojak]]*, *[[Hawaii Five-O]]* og *[[Charlie's Angels]]*. Lynley poserte naken for mars 1965-utgaven av *[[Playboy]]*.

## Filmografi (utvalg)
* 1965 – *[[Harlow (film)|Harlow]]*
* 1972 – *[[S.O.S. Poseidon]]*

## Priser og nominasjoner

## Referanser


## Eksterne lenker
*
Video Nova

**Video Nova** var en norsk videokjede etablert i 1979, hvis viktigste beskjeftigelse var utleie og salg av videofilm. Den første butikken lå på Lørenskog, men senere ekspansjon førte til 14 butikker (i 2009) på Østlandet, hovedsakelig i Oslo og på Romerike. I tillegg til film solgte de også spill, musikk, kioskvarer og hardware. Kjeden ble avviklet i 2013. Den besto på det tidspunkt av åtte butikker. Økende konkurranse fra internett og nedgang i leie og kjøpefilm-markedet ble gitt som årsak. 

Hovedbutikken på Majorstua besto som videobutikk frem til april 2016.

Kjeden ble etablert av Pål Granlund på 1980-tallet. Han kjøpte Video Nova-konkursboet i 1982. Han overlot driften til sine barn i 1998. Daglig leder i 2013 var Petter Granlund, mens Hilde Granlund var markedsansvarlig.

## Referanser


## Eksterne lenker
* Video Novas hjemmeside (arkivert versjon fra 2012)
* Video Novas hjemmeside (arkivert versjon fra 2005)
* Video Novas hjemmeside (arkivert versjon fra 2000)
Gjerdrumsbakken Opp

**Gjerdrumsbakken Opp** er et motbakkeløp i Våler som arrangeres av Vaaler IF i hoppanlegget Gjerdrumsbakken. Løpet ble første gang arrangert i 2007.

Løypa starter på sletta ved Gjerdrumsbakken og følger anleggsveien opp til begynnelsen av stillaset for ovarennet. Derfra følger løypa tretrappene til toppen hvor det er målgang. Løypa er rundt 700 meter lang og har en høydeforskjell på ca. 100 meter.

## Vinnere

## Eksterne lenker
*
Katherine Rawls

**Katherine Louise Rawls** senere **Katherine Rawls Thompson** (født 14. juni 1917 i Nashville, Tennessee, død 8. april 1982) var en amerikansk stuper og svømmer som deltok i de olympiske leker 1932 i Los Angeles og 1936 i Berlin.

Rawls vant en olympisk sølvmedalje i stuping i Sommer-OL 1932 i Los Angeles. Hun kom på andreplass i sviktstup bak sin landsmann Georgia Coleman.

Fire år senere, i Sommer-OL 1936 i Berlin, vant hun en ny sølvmedalje i sviktstup for damer. Hun var også med på det amerikanske damelaget i svømming som kom på tredjeplass på 4 x 100 meter fri.
 
## OL-medaljer
* 1932  Los Angeles -  Sølv i stuping, sviktstup damer  USA
* 1936  Berlin -  Sølv i stuping, sviktstup damer  USA
* 1936  Berlin -  Bronse i svømming, 4 x 100 meter fri damer  USA

## Referanser


## Eksterne lenker
* 
* 
* 
*
Gøtueiði

**Gøtueiði** (, dansk: *Gøteejde*) er en bygd på Færøyene. Den ligger ved eidet mellom Skálafjørður og Gøtuvík på Eysturoy, derav navnet. Bygda har vokst sammen med Skipanes. Gøtueiði er en del av Eysturkommuna. Bygda ble grunnlagt i 1850. I 1980-årene var det en del religiøse teltsamlinger i bygda. 1. januar 2009 hadde Gøtueiði 35 innbyggere, mot 46 i 1985.

Gøtueiði blir ofte kalt **Undir Gøtueiði**, som er dativsformen av navnet og viser til beliggenheten.

## Referanser


## Eksterne lenker
* Gøtueiði på *faroeislands.dk*
Dorothy Poynton

**Dorothy Poynton** (født 17. juli 1915 i  Salt Lake City, Utah, død 18. mai 1995 Riverside, California) var en amerikansk kvinnelig stuper som deltok i de olympiske leker 1928 i Amsterdam, 1932 i Los Angeles og 1936 i Berlin.

Poynton ble olympisk mester i stuping under Sommer-OL 1932 i Los Angeles. Hun vant 10 meter tårnstup foran Georgia Coleman og Marion Roper.

Fire år senere, under 1936 i Berlin, vant hun sin andre olympiske gullmedalje i tårnstup.

## OL-medaljer
* 1932  Los Angeles -  **Gull** i stuping, 10 meter tårnstup damer  USA
* 1936  Berlin -  **Gull** i stuping, 10 meter tårnstup damer  USA
* 1928  Nederland -  Sølv i stuping, sviktstup  USA
* 1936  Berlin -  Bronse i stuping, 3 meter sviktstup damer  USA

## Referanser


## Eksterne lenker
*
Marion Roper

**Marion Dale Roper** (født 15. september 1910, død 10. februar 1991) var en amerikansk stuper som deltok i de olympiske leker 1932 i Los Angeles.

Roper vant en olympisk bronsemedalje i stuping under Sommer-OL 1932 i Los Angeles. Hun kom på tredjeplass i svikstup for damer bak sine landsmenn Dorothy Poynton og Georgia Coleman.

## OL-medaljer
* 1932  Los Angeles -  Bronse i stuping, tårnstup damer

## Referanser


## Eksterne lenker
*
Víkarbyrgi

**Víkarbyrgi** (, dansk: *Vigerbirge*) er en fraflyttet bygd på Færøyene. Den ligger ved Víkarfjørður på Suðuroys østkyst. Til bygda regnes også **Hamrabyrgi**, som er adskilt med en liten elv. De to bygdene ble lagt øde av svartedauden i 1349, og var begge ubebodd frem til omkring 1830. Siden 2010 regnes bygda som fraflyttet igjen.

## Historie
Det er ikke kjent når Víkarbyrgi ble grunnlagt, men den er antageligvis en av Færøyenes eldste. Det sies at irske munker ble fordrevet fra Baglhólmur ved Víkarbyrgi allerede før vikingene slo seg ned på øyene, og at bygdas grunnleggelse slik sett er forbundet med den tidligste bosettingen. 

Bygda var i middelalderen en av de største bygdene på Suðuroy med egen kirke og kirkegården, og rester etter disse kan sees ennå. I 1349 ble Víkarbyrgi utslettet av svartedauden, og bare kvinnen Sneppan i Hamrabyrgi overlevde. Den lange isolasjonen under pesten gjorde at hun ikke ville ha kontakt med andre. For at hun ikke skulle dø av sult, heiset menn fra nabobygda Sumba tørket kjøtt ned til henne fra en fjellhammer. Ruinene ved fossen i Hamrabyrgi bærer navnet Snepputoftin etter henne. 

I 1830 bygde Joen Joensen fra Sumba seg hus i Víkarbyrgi, og flyttet dit sammen med sin familie. I 1834 hadde bygda 13 innbyggere, og i 1906 hadde tallet steget til 40. 31. mars 1942 drev en mine i land og tilførte skader på en del hus. I 1970 hadde Víkarbyrgi 22 innbyggere, og i 1977 fikk bygda veiforbindelse – som den siste på Suðuroy. Samme år bygde man et oppdrettsanlegg for laks.

Utover 1980- og 1990-årene var bygda for det meste, i praksis, fraflyttet. Det har den igjen vært siden november 1998, selv om bygda har én registrert innbygger.

## Referanser


## Litteratur
* Poulsen, Erling: *Víkarbyrgi*  (Tórshavn, 1990)

## Eksterne lenker
* 
* Víkarbyrgi på *faroeislands.dk*
Robert W. Kvalvaag

**Robert Williams Kvalvaag** (født 1956) er en norsk teolog, dosent og faglitterær forfatter.

## Bakgrunn og virke
Kvalvaag er utdannet teolog og har grunnfag i engelsk og religionshistorie. Han har arbeidet som lærer i grunnskolen, stipendiat i bibelfag ved MF vitenskapelig høyskole, og siden 1995 som høyskolelektor, førstelektor og dosent i religion, livssyn og etikk ved fakultet for lærerutdanning og internasjonale studier, Oslomet – storbyuniversitetet. Han skrev en spesialavhandling om den amerikanske predikanten William M. Branham. Kvalvaag har særlig vært opptatt av Det gamle testamente, nyreligiøsitet, og religiøse strømninger i rock- og populærkultur, og han har publisert flere bøker og mange artikler om disse temaene.

## Bokutgivelser
* 2003 *Det guddommelige jeg*, Fagbokforlaget, Bergen, 
* 2003 *Fra Moses til Marley : Det gamle testamentets teologi og virkningshistorie*, Fagbokforlaget, Bergen, 
* 2004 *Spor etter Gud i ungdomskulturen* (red), Prismet 2/2004, IKO-Forlaget, Oslo, 
* 2010 *Det ellevte budet. Religion og rock and roll*, Unipub, Oslo, 
* 2011 *Bob Dylan. Mannen, myten og musikken* (red. sammen med Pål Ketil Botvar og Reidar Aasgaard), Dreyer, Oslo, 
* 2019 *A God of Time and Space: New Perspectives on Bob Dylan and Religion* (ed. with Geir Winje), CappelenDamm Akademisk, Oslo, 

## Bidrag i fagbøker
* 1998 *The Spirit in Human Beings in Some Qumran Non-Biblical Texts* (side 159–180), i Frederick H. Cryer and Thomas L. Thompson (ed): *Qumran Between the Old and New Testaments*, Journal for the Study of the Old Testament Supplement Series 290, Sheffield Academic Press, Sheffield 1998, 
* 2004 *Krishnas Cuisine: Mat i Hare Krishna-bevegelsen* (side 217–231), i Gunnar Neegaard (red): *Når Gud bestemmer menyen. Regler om mat og drikke i verdensreligionene*, Yrkeslitteratur AS, Oslo 2004, 
* 2006 *Det guddommelige jeg: En kort innføring i nyreligiøsitet* (side 253–274), i Gunnar Neegaard (red): *Logos og Dharma. Religioner, livssyn og etikk*, Fagbokforlaget, Bergen 2006, 
* 2011 *Religion er Guds fiende: Egentlig og uegentlig eksistens i U2s tekst-musikalske univers* (side 139–159), i Jan Ove Ulstein og Per Magne Aadnanes (red): *Vegar i vegløysa? Ungdom, identitet og livssynsdanning i det postmoderne*, Tapir Akademisk Forlag, Trondheim 2011, 
* 2014 *Død, oppstandelse og himmelfart. Bruce Springsteens religiøse billedbruk på* The Rising (side 189–216), i Jan Sverre Knudsen, Marie Strand Skånland og Gro Trondalen (red): *Musikk etter 22. juli*. Skriftserie fra Senter for musikk og helse, vol. 7. NMH-publikasjoner 2014:5, Oslo 2014. 

## Referanser


## Eksterne lenker
* 
*  Publikasjoner av Robert W. Kvalvaag i Oria
*  Presentasjon av Robert W. Kvalvaag på OsloMets nettsider. Besøkt 5. mai 2021.
Port Howard

**Port Howard** (spansk: *Puerto Mitre*) er den største bosetningen på Vest-Falkland i øygruppen Falklandsøyene, dersom man regner bosetningene i Fox Bay, Fox Bay West og Fox Bay East, som to separate bosetninger. Den ligger i en vik på østsiden av øya ved Falklandssundet.

Port Howard ble grunnlagt i 1866 av James L. Waldron, en sauefarmer fra Wiltshire.

Fra Port Howard drives en 800&nbsp;km² stor sauefarm med over 40&nbsp;000 sauer og en fast bosetning på om lag 22 personer (2012). Befolkningen kan fra tid til annen dobles av tilreisende.

Bosetningen har to flystriper og har regelmessig flyforbindelse med Stanley. Den er også anløpshavn for fergeforbindelsen mellom Øst-Falkland og Vest-Falkland som startet opp i 2008.

## Referanser
Marie Louise Tank

**Marie Louise Tank** (født 29. desember 1949) er en norsk skuespillerinne.

Hun er utdannet ved Statens teaterhøgskole, hadde roller ved Nationaltheatret 1972–73, og jobbet frem til 1982 ved hovedstadens scener (institusjonsteatrene), herunder fem år ved Det norske teatret og fem år ved Fjernsynsteatret.  

Fra 1982 har hun bedrevet undervisning og omkring 1983 startet hun eget teaterkompani *Lilith Frisk & Vilt* som holdt det gående i mange år. Denne frigruppens første oppsetning var Julian Garners «En reisebeskrivelse» og fant sted i foajeen på Nationaltheatret i mars 1983 med Foruten Tank, Minken Fosheim, Inger Teien, Jannik Bonnevie, Renata Mauer og Rita Abrahamsen.

Fra 1988 har hun studert, fått en mastergrad i 2008 og 2009–12 vært rådgiver for Direktoratet for forvaltning og IKT.  I 2014 utga hun en bok om å ta ordet.

Hun er datter av advokat Yngvar Tank (1915–74) og bibliotekar Frida Bjørg Østbye (1914–88). Selv giftet Marie seg i 1974 med regissør Per Bronken (1935–2002) som også regisserte flere stykker som hun var med i.

## Filmografi
* *[[Natt (film)|Natt]]* (2022) – Frøydis
* *[[Svein og rotta]]* (2006) – Rektor
* *[[Plastposen]]* (1986) –  Sykepleier
* *Kvinnen og den svarte fuglen* (1982, TV-serie) –  Gabi
* *[[Fleksnes fataliteter]]* (1981-1982, TV-serie) 2 – episoder:
** *[[Tryggere kan ingen være]]* (1982) – Prestefrue
** *[[Dobbeltgjengeren]]* (1981) – Dame i kinoluka
* *Maria Stuart i Skottland* (1982, Fjernsynsteatret, 2 episoder) – Maria Stuart
* *For lukte dører* (1981, TV) – Estelle
* *[[Den grønne heisen]]* (1981) – Lissen Borkmann
* *[[Den som henger i en tråd (TV-serie)|Den som henger i en tråd]]* (1980, TV-serie) – Gyda Hansen
* *[[Fruen fra havet (TV-film)|Fruen fra havet]]* (1979, TV-film) – Bolette
* *[[Rosmersholm (1978)|Rosmersholm]]* (1978, Fjernsynsteatret) – Rebekka West
* *[[Formynderne]]* (1978) – Caroline Hein

## Utgivelser
__NOTOC__
**Ta ordet på jobben. Praktisk retorikk på arbeidsplassen*, Spartacus, 2014.
## Referanser


## Eksterne lenker
*
Jane Fauntz

**Jane Fauntz Manske** (født 19. desember 1910 i New Orleans, Louisiana, død 30. mai 1989 i Los Angeles, California) var en amerikansk stuper og svømmer som deltok i de olympiske leker 1928 i Amsterdam og 1932 i Los Angeles.

Fauntz vant en olympisk bronsemedalje i stuping under Sommer-OL 1932 i Los Angeles. Hun kom på tredjeplass i svikstup for damer bak sine landsmenn Georgia Coleman og Katherine Rawls.

## OL-medaljer
* 1932  Los Angeles -  Bronse i stuping, sviktstup damer

## Referanser


## Eksterne lenker
*
Kopist

**Kopist** var en betegnelse på en klasse av underordnede tjenestemenn i departementene i Danmark og Norge. I Norge ble tittelen avskaffet i de administrative departementene fra 1. juli 1899, mens den i revisjonsdepartementet var i bruk helt til 1. juli 1910. Kopister som hadde høyere utdannelse gikk da over til å bli kalt sekretærer, mens de andre ble kalt assistenter.

## Referanser
Marianne Krogh

**Marianne Krogh** (født 10. mars 1956 i Oslo) er en norsk skuespillerinne.

Hun kom inn på elevskolen på Det Norske Teatret som 19-åring. Hun debuterte i 1978 som katten i Pinocchio ved Det Norske Teatret og  var ansatt der frem til 1984. Deretter jobbet hun i Fjernsynsteatret og i frigruppen Lilith. I denne gruppen hadde hun et nært samarbeid med dramatikeren Cecilie Løveid. Gruppen ble oppløst i 1996 og hadde sin siste forestilling *Rhindøtrene* i Bergen. Fra 1988 var hun igjen ansatt ved Det Norske Teatret.

Hun er samboer med teater- og filminstruktøren Carl Jørgen Kiønig, og sammen har de to barn.

Hun er født i Oslo og oppvokst i Bergen. 
 
## Filmografi
* *[[Blindsone (film)|Blindsone]]* (2018) – Mona
* *[[Ved kongens bord]]* (2005) NRK miniserie – Olsen, overlege
* *[[Sejer – Djevelen holder lyset]]* (2002) NRK miniserie  – Anna Fehn
* *[[Fire høytider]]* (2000) NRK miniserie – Siri Åsland
* *[[Den 25. time]]* (1990) NRK Fjersynsteatret – Lisbeth
* *[[Kamilla og tyven II|Kamilla og Tyven]]* (1989) – Vaskekone
* *[[Du har ikke en sjans – ta'n]]* (1984) – Janne
* *[[Fri (TV-serie)|Fri]]* (1986) NRK Fjersynsteatret – Arlene/Arlie
* *[[Helmer og Sigurdson|Helmer og Sigurdson: Saken Ruth Wang]]* (1977) (NRK) – Gudrun Bergheim

## Utvalg teaterroller
* Vildanden – Hedvig
* Kvitt ekteskap – Bianka
* Personkrins 3:1 – Anna
* Bikubesong – Lilly

## Utmerkelser
* Amandaprisen i 1987 for sin innsats i Fjernsynsteateroppsetningen «Fri», regissert av Carl Jørgen Kiønig.

## Eksterne lenker
*
Even Stormoen

**Even Stormoen** (født 10. mai 1955 i Bergen) er en norsk skuespiller og stemmeskuespiller. Han er sønn av Kjell Stormoen og Elna Kimmestad.

Stormoen debuterte på scenen i 1978, i musikalen *[[Godspell]]* i Grieghallen. Han gjorde seg raskt bemerket som Romeo i *[[Romeo og Julie]]* på Den Nationale Scene, der han var ansatt til 1981. I 1979 fikk han sitt nasjonale gjennombrudd som Lyngstrand i *[[Fruen fra havet]]* på Fjernsynsteatret. I fjernsynssammenheng er han også kjent fra den satiriske serien *[[M.R.S.M.T.]]*; serietittelen var en forkortelse for «Månedsrevyen som mangler tittel». 

Han var ansatt ved Riksteatret i perioden 1981–1982. Deretter var han ved Nationaltheatret 1983–1988, der han blant annet leverte en overbevisende rolleprestasjon som sønnen i *[[Natten er dagens mor]]* av Lars Norén. Siden 1989 har han vært ansatt ved Rogaland Teater, der han blant annet har spilt Don Juan i *[[Don Juans siste dager]]* av Tirso de Molina/Nick Dear, og Harpagon i *[[Den gjerrige]]* av Molière. For sistnevnte rolle fikk han Kritikerprisen (1997/98) og Hedda-prisen (1998). Av andre sentrale roller som Stormoen har utmerket seg ved Rogaland Teater kan nevnes Antonio Salieri i *[[Amadeus (teaterstykke)|Amadeus]]* av Peter Shaffer, Ralph Nickleby i dramatiseringen av Charles Dickens *[[Nicholas Nickleby]]* og Rubek i Henrik Ibsens *[[Når vi døde vågner]]*.

I 2010 spilte han tigeren Shere Khan i *Jungelboken 2099* ved Rogaland Teater. Dette var en forestilling inspirert av Rudyard Kiplings klassiske fortelling om guttungen Mowgli som vokste opp hos jungelens dyr. Dagbladets anmelder omtalte denne produksjonen som «uimotståelig underholdning».

## Stemmeskuespiller
Even Stormoen har gitt stemme til en rekke skikkelser på filmlerretet:

*1994 – *[[Løvenes Konge]]* – «Scar»
*1995 – Pocahontas (film) – «Wiggins»
*1996 – *[[Ringeren i Notre Dame (film)]]* – «Frollo»
*1999 – *[[Tarzan (film, 1999)|Tarzan]]* – «Clayton»
*2001 – *[[Monsterbedriften]]* – «James P- Sullivan»
*2006 – *[[Happy Feet]]* – «Sussebass/Ramon»
*2013 – *[[Monsteruniversitetet]]* – «James P- Sullivan»
*2015 – Chihiro og heksene – «Kamaji»

## Teaterroller (utvalg)

## Utmerkelser
* Kritikerprisen 1997/1998 
* Hedda-prisen i 1998 for rollen som Harpagon i ''Den Gjerrige'' av Moliére på Rogaland Teater.
* Gammleng-prisen 2010 i klassen «Skuespiller»

## Referanser


## Kilder
* rogaland-teater.no: Even Stormoen

## Eksterne lenker
*
FNs sikkerhetsråds resolusjon 69

**FNs sikkerhetsråds resolusjon nr. 69** ble vedtatt av Sikkerhetsrådet den 4. mars 1949, etter å ha mottatt og vurdert Israels søknad om medlemskap i FN. Rådet anbefalte at generalforsamlingen i FN skulle gi Israel medlemskap i FN og rådet omtalte Israel som en fredselskende stat. Israel ble medlem av FN 11. mai 1949. Resolusjonen ble vedtatt mot én stemme (Egypt), Storbritannia avstod. 

Resolusjonen var grunnlag for FNs generalforsamlings resolusjon 273. 

## Referanser


## Eksterne lenker
*
Johan Kjelsberg

**Johan Brun Kjelsberg** (født 8. juli 1931 i Alta, død 8. juni 2012 på Solhaug bo- og omsorgssenter i Arendal) var en norsk skuespiller.

Han hadde sin scenedebut på Folketeatret i 1952 og var deretter ansatt ved Rogaland Teater 1953&ndash;1956. Etter en tid ved Den Nationale Scene 1956&ndash;1964 tilbrakte Kjelsberg ett år ved Rogaland Teater 1968&ndash;1969. Han var deretter ved Det Norske Teatret 1970&ndash;1987 og 1996&ndash;2001.

## Referanser


## Eksterne lenker
*
Jutulen

**Jutulen** var en hoppbakke i Steinkjer kommune i Trøndelag. Bakken lå ved gården Øver-Lø, sør for Steinkjer sentrum, og var arena for NM i hopp i 1949.

Jutulen ble bygd i 1936/37, men på grunn av snømangel kunne det første rennet arrangeres først i 1940. Under 2. verdenskrig forfalt bakken, men den ble satt i stand igjen og utbygd etter at Steinkjer Skiklubb i 1947 ble tildelt NM 1949. Etter NM ble bakken brukt sporadisk fram til 1958, da det siste rennet ble avholdt. Jutulen ble revet i 1963.

## NM, spesielt hopp

## Referanser


## Kilder
*Steinkjerleksikonet: Jutulen
*Skisprungschanzen-Archiv: Steinkjer (Øver-Lø)
Hilde Olaussen

**Hilde Olaussen** er en norsk skuespiller kjent fra blant annet *[[Torpedo (TV-serie)|Torpedo]]* (2007), *[[Ulvenatten]]* (2008) og *[[22 July]]* (2018). Hun har medvirket i flere hørespill. 

## Filmografi
* 2018 – *[[22 July]]* – Breiviks mor
* 2015 – *[[Neste sommer (TV-serie)|Neste sommer]]* – Dame i 50-åra
* 2008 – *[[Ulvenatten (film)]]* – Politimester
* 2008 – *[[Lønsj (film)|Lønsj]]* – Gro
* 2007 – *[[Torpedo (TV-serie)|Torpedo]]*  
* 1999 – *[[Jul i Blåfjell]]* – Lege
* 1999 – *[[Den lengste reisen]]* (videospill) – Fiona/Tun Luiec (stemme i norsk versjon)
* 1988 – *[[Overgivelse (TV-film)|Overgivelse]]*

## Referanser


## Eksterne lenker
* 
*
Kari Onstad

**Kari Winge Onstad** (1941–2020) var en norsk skuespiller og sanger.

## Karriere
Kari Onstad var skuespillerelev ved Statens teaterhøgskole, og gikk ut derfra i 1965.

Onstad var ansatt i Operakoret før hun debuterte som skuespiller på Trøndelag Teater i 1968. Siden var hun ansatt ved Den Nationale Scene fra 1976 til 1980, der hun blant annet spilte Katherine i *[[Troll kan temmes]]*, tittelrollen i Amalie Skrams *[[Agnete]]* og hadde ledende roller i musikaloppsetninger. Hun arbeidet deretter frilans fra 1980 til 1987. Senere var hun noen år ansatt ved Nationaltheatret, hvor hun blant annet spilte Gina Ekdal i *[[Vildanden]]* i 1991. Hun har også spilt roller i Radioteatret og Fjernsynsteatret.

I senere år var hun hovedlærer på skuespillerlinjen ved Nordisk Institutt for Scene og Studio.

## Privatliv
Onstad var gift med teaterregissør Stein Winge, og mor til Julie Winge, Sigurd Nikolai Winge og Viktoria Winge.

## Filmografi
*  *[[Areal 618 - De forviste]]* (Kortfilm)
*  *[[Absolutt blåmandag]]* … Nabodamen
*  *[[Franks prolaps]]* … Mor

## Referanser


## Eksterne lenker
* 
* 
* 
* Kari Onstad hos Sceneweb
Kari Rasmussen

**Kari Sofie Rasmussen** (født 5. oktober 1932 i Skedsmo, død 2. mars 2021) var en norsk sanger og skuespiller.

Rasmussen vokste opp i Lillestrøm som den eldste av fire søsken. Foreldrene var Gunnar Wilhelm Rasmussen (1904–1973) og Lena Magda Rasmussen, født Thyvold (1904–1999). Faren var eier av og leder for Nordmann Trikotasjefabrikk A/S og Rawi Konfeksjonsfabrikk.

Rasmussen studerte sang i Oslo og Wien. Hun hadde debutkonsert i Wien i 1956. Senere jobbet hun ved operaen i Gelsenkirchen i seks år. Hun hadde operaroller blant annet som Mimi i *[[La Bohème]]*, Eurydike i *[[Orfeus og Eurydike]]* og Pamina i *[[Tryllefløyten]]*. Fra 1969 og til hun ble pensjonist var hun ved Det Norske Teatret i Oslo. Der hadde hun blant annet en rekke roller i musikaler. Først turnerte hun med *[[Spelemann på taket]]*. Senere hadde hun musikalroller i blant annet *[[Mannen frå la Mancha]]*, *[[Ungen]]*, *[[Piaf]]* og *[[Cats]]*. Hun hadde gjesteroller ved Den Norske Opera som Hanna Glawari i *[[Den glade enke]]*, på Den Nationale Scene i *[[Det er jo mitt show]]* og på Chateau Neuf i *[[The Sound of Music]]* og *[[Hello, Dolly!]]*. Rasmussen hadde også flere roller i Radioteatret. Hun medvirket i TV 2s serie *[[Hotel Cæsar]]*.

Rasmussen var gift med skuespilleren Ole-Jørgen Nilsen (1936-2008). De bodde mange år i Rælingen. Rasmussen bodde deretter på Strømmen i Lillestrøm kommune frem til hun døde vinteren 2021.

## Filmografi
* *Hotel Cæsar* (1998) – Helga Helgesen (2003)
* *Motforestilling* (1972)

## Referanser


## Eksterne lenker
*  Kari Rasmussen i Scenewebarkivet
*
*  Kari Rasmussen - Store norske leksikon
Liste over museer med store samlinger av egyptiske antikviteter

Dette er en **liste over museer med store samlinger av egyptiske antikviteter**.  Denne listen inneholder bare estimater når det gjelder samlingen størrelse, som kan antyde samlingens historiske, vitenskapelige, eller artistiske Verdi, men ikke trenger gjøre det.

# Det egyptiske museet, Kairo, Egypt
#: 120 000 gjenstander https://web.archive.org/web/20081126131611/http://www.egyptianmuseum.gov.eg/about_overview.html
# British Museum, London, Storbritannia
#: 110 000 gjenstander https://web.archive.org/web/20061230065628/http://www.thebritishmuseum.ac.uk/aes/galleries/understand3.html Dette innbefatter ikke de 6 millioner gjenstandene fra Wendorf samlingen med egyptiske og sudanske forhistorie som ble donert til museumet i 2001 
# Ägyptisches Museum, Neues Museum, Berlin, Tyskland
#: 80 000 gjenstander http://www.smb.spk-berlin.de/smb/sammlungen/details.php?lang=en&objID=2&p=13 Kilder på hjemmesiden antyder 80 000 gjenstander, men publiserte bøker antyder 100 000 gjenstander (http://www.museumshop.de/msdetails.asp?id=579 ])
# Petrie Museum of Egyptian Archaeology, London, Storbritannia
#: 80 000 gjenstander http://www.petrie.ucl.ac.uk/index2.html
# Louvre, Paris, Frankrike
#: 50 000 gjenstander http://www.clevelandart.org/archive/pharaoh/phabt.html
# University of Pennsylvania Museum of Archaeology and Anthropology, Pennsylvania, USA
#: 42 000 gjenstander http://www.museum.upenn.edu/new/exhibits/galleries/egyptian.html 
# Museum of Fine Arts, Boston, USA
#: 40 000 gjenstander http://www.mfa.org/egypt/explore_ancient_egypt
# Metropolitan Museum of Art, New York, USA
#: 36 000 gjenstander http://www.metmuseum.org/Works_of_Art/introduction.asp?dep=10
# Museo Egizio, Torino, Italia
#: 32 500 gjenstander https://web.archive.org/web/20120206051542/http://www.museoegizio.it/pages/History.jsp
# Oriental Institute, Chicago, USA
#: 30 000 gjenstander http://oi.uchicago.edu/OI/MUS/HIGH/OI_Museum_Egypt.html
# Museo Egizio, Firenze, Italia
#: 14,000 gjenstander http://www.archeotoscana.beniculturali.it/index.php?it/148/firenze-museo-egizio 
# Museo Civico Archeologico, Bologna, Italia
#: 4,000 gjenstander https://web.archive.org/web/20110626004056/http://www.comune.bologna.it/museoarcheologico/collezio/collez.htm
# Brooklyn Museum, Brooklyn, USA
#: http://www.brooklynmuseum.org/collections/egyptian_classical_middle_eastern/
# Museo Egizio, Milano, Italia https://web.archive.org/web/20110928144603/http://www.milanocastello.it/ita/visitaSotterraneoEgizia.html
# Musée des beaux-arts de Lyon
FNs sikkerhetsråds resolusjon 338

**FNs sikkerhetsråds resolusjon nr. 338** ble vedtatt av Sikkerhetsrådet den 22. oktober 1973, og oppfordret til våpenhvile i Jom kippur-krigen. Forslaget ble lagt fram av USA og Sovjetunionen. Resolusjonen fastsatte at en våpenhvile skulle tre i kraft innen 12 timer, altså klokka 18.52 samme dag.

## Eksterne lenker
*
Den store kandidat

***Den store kandidat*** (originaltittel: ***The Girl in the Red Velvet Swing***) er en biografisk film fra 1955, regissert av Richard Fleischer og produsert av 20th Century Fox.

I hovedrollene spiller Ray Milland, Joan Collins og Farley Granger. Filmen handler om rettssaken mot millionæren Harry Kendall Thaw, som drepte arkitekten Stanford White i 1906. Manus er skrevet av Walter Reisch og Charles Brackett.

## Handling
Filmen forteller den fiksjonelle historien til Evelyn Nesbit (spilt av Joan Collins) som var en modell og skuespillerinne, som i juni 1906 ble involvert i skandalen rundt drapet på arkitekten Stanford White (spilt av Ray Milland) som ble utført av millionær og kull-tycoon Harry Kendall Thaw.

## Medvirkende
* Ray Milland som Stanford White
* Joan Collins som Evelyn Nesbit Thaw
* Farley Granger som Harry Kendall Thaw
* Luther Adler som Delphin Delmas
* Cornelia Otis Skinner som fru Thaw
* Glenda Farrell som fru Nesbit
* Frances Fuller som fru Elizabeth White
* Phillip Reed som Robert Collier
* Gale Robbins som Gwen Arden
* James Lorimer som McCaleb
* John Hoyt som William Travers Jerome
* Robert F. Simon som inspisient
* Harvey Stephens som dr. Hollingshead
* Emile Meyer som Hunchbacher

## Eksterne lenker
*
Oddbakken

**Oddbakken** er et nedlagt skihoppanlegg i Skien kommune i Telemark. Anlegget ligger ved Kikut, ca. 8&nbsp;km nordøst for Skien sentrum, og består av to hoppbakker med størrelse K70 og K30. Den største bakken var arena for NM i hopp i 1962. Bakkerekorden er 81 meter.

K70-bakken, med ovarenn av betong, ble bygd i 1950. Den var sist i bruk rundt 1990, og står til forfalls, men er ikke revet.

## NM, spesielt hopp

## Kilder
*Skisprungschanzen-Archiv: Skien – Kikut
*Siljan Idrettslag, blogg: Oddbakken. En overraskelse (23. november 2007)
*Idrettsanlegg.no: Oddbakken K70, K30

## Eksterne lenker
* NRK: Gamle helter tilbake (video med klipp fra NM 1962, sendt 8. november 2011)
Sylvia Salvesen (skuespiller)

**Sylvia Salvesen** (født 1947) er en norsk skuespiller. Hun er gift med skuespilleren Jan Ø. Wiig.

Salvesen ble utdannet ved Statens teaterhøgskole. Som nyutdannet ble hun i 1974 ansatt ved Nationaltheatret der hun ble værende i tre år, deretter arbeidet hun seks år ved Teatret Vårt i Molde, og tre år i Fjernsynsteatret. Under Amandaprisen 1987 ble hun nominert i kategorien «Beste kvinnelige skuespiller» for sin rolle i Fjernsynsteatrets oppsetning av *Morsarv.*

Salvesen har vært ansatt ved Trøndelag Teater og Rogaland Teater, i tillegg til at hun har deltatt i film- og tv-produksjoner. I perioden 1974 til 1987 hadde hun en rekke opptredener i Radioteatret.

Salvesen og Wiig har delt både sceneliv og samliv. De fullførte teaterhøgskolen sammen og har vært ansatt samtidig ved ulike teater. Begge ble i 1986 ansatt ved Teater Ibsen, en arbeidsgiver de beholdt fram til de gikk av med pensjon i 2016. Ekteparet har blitt hedret med både kommunens og fylkets kulturpris for sitt engasjement i det frivillige kultur- og organisasjonslivet i Skien.

## Filmografi
* *[[Kjærleikens ferjereiser]]* (1979) – Mette Nilsen
* *[[Søndagsengler]]* (1996) – Moren

## Referanser


## Eksterne lenker
*
Øksenåsen opp

**Øksenåsen opp** er et motbakkeløp i Tvedestrand som arrangeres av Tvedestrand Turn & IF. Løpet ble første gang arrangert i 2008.

Løypa starter ved Tvedestrand rådhus, og har målgang ved utsiktspunktet i Øksenåsen på 154 meters høyde. Løypa er 2,4&nbsp;km lang.

Arrangementet har i tillegg til konkurranseklassen også en egen barneklasse. Disse starter på *Lyngmyr stadion* og har dermed kortere løype og mindre stigning opp til mål.

## Vinnere

## Eksterne lenker
*
Kyss meg, tosken

***Kyss meg, tosken*** (originaltittel: ***Kiss Me, Stupid***) er en amerikansk romantisk komedie fra 1964, regissert av Billy Wilder og produsert av Mirisch Company og Phalanx Productions. I hovedrollene spiller Dean Martin og Kim Novak. Filmen handler om en låtskriver fra en småby som prøver å selge sangene sine til en strandet popstjerne. Manus er skrevet av Billy Wilder og I.A.L. Diamond, basert på teaterstykket *L'Ora della Fantasia* (1945), skrevet av Anna Bonacci.

## Handling
Pop-stjernen Dino er på vei fra Las Vegas til Los Angeles, men blir tvunget til å ta en omvei gjennom byen Climax, Nevada. Der møter han en gruppe amatør-forfattere som består av Barney Millsap og piano-lærer Orville J. Spooner. Orville inviterer Dino til å bo hos ham og hans kone Zelda, men blir bekymret når han oppdager at sangeren må å ha sex hver natt for å unngå å våkne med hodepine. Dino og Barney møter deretter Polly, en servitør og prostituert i utkanten av byen for å tilfredsstille Dino. 

## Medvirkende
* Dean Martin som Dino
* Kim Novak som Polly the Pistol
* Ray Walston som Orville Spooner
* Felicia Farr som Zelda Spooner
* Cliff Osmond som Barney Millsap
* Barbara Pepper som Big Bertha
* Doro Merande som fru Pettibone
* Howard McNear som herr Pettibone
* Bobo Lewis som servitrise
* Tom Nolan som Johnnie Mulligan
* Alice Pearce som fru Mulligan
* John Fiedler som pastor Carruthers
* Arlen Stuart som Rosalie Schultz
* Cliff Norton som Mack Gray
* Mel Blanc som dr. Sheldrake

## Referanser




## Eksterne lenker
*
K-25

**K-25** er en tidligere fabrikk for anriking av uran, lokalisert i den sørvestlige enden av Oak Ridge Reservation, i Oak Ridge, Tennessee. 

## Kilder
* U.S. Department of Energy. K-25 Gaseous diffusion process building
FNs sikkerhetsråds resolusjon 1820

**FNs sikkerhetsråds resolusjon nr. 1820** ble enstemmig vedtatt av Sikkerhetsrådet den 19. juni 2008. Den likestiller seksualisert vold med andre våpen brukt i væpnet konflikt. Denne resolusjonen er en forsterkning av FNs sikkerhetsråds resolusjon nr. 1325. Med denne resolusjonen ble voldtekt i krig anerkjent som en krigsforbrytelse og forbrytelse mot menneskeheten.

## Referanser


## Eksterne lenker
*
Irma la Douce

***Irma la Douce*** er en amerikansk romantisk komedie fra 1963, regissert av Billy Wilder og produsert av Mirisch Company og Phalanx Productions. I hovedrollene spiller Jack Lemmon og Shirley MacLaine. Filmen handler om en politimann som forelsker seg i en prostituert og legger en plan for å bli hennes eneste kunde. Manus er skrevet av Billy Wilder og I.A.L. Diamond, basert på musikalen *[[Irma La Douce (musikal)|Irma La Douce]]* (1956), skrevet av Alexandre Breffort.

## Handling
Filmen forteller historien om Nestor Patou, en ærlig politimann, som etter å ha blitt overført fra Bois de Boulogne til et mer urbant nabolag i Paris, oppdager en gate full av prostituerte. En politi-inspektør, som er Nestor`S overordnede, og de andre politibetjentene, har lenge vært klar over prostitusjonen - men de tolererer de prostituerte i bytte mot bestikkelser. Inspektøren, en klient av de prostituerte, gir Nestor sparken.

Nestor blir senere venn med Irma La Douce (spilt av Shirley MacLaine) en populær prostituert. Nestor forsvarer Irma mot hennes voldelige hallik, Hippolyte, og de flytter inn sammen, men han blir snart hennes nye hallik. Ved å bruke en forkledning oppfinner han et alter-ego, "Lord X", en britisk lord, som blir Irmas eneste klient. Men Nestor må samtidig finne seg mye mer arbeid for å tjene penger som "Lord X" betaler til Irma. Når Irma ønsker å forlate Paris sammen med den fiktive Lord X, bestemmer Nestor seg for å avslutte opplegget.

Uvitende om at han blir forfulgt av Hippolyte, finner Nestor en øde strekning langs elven Seine, og kaster sin forkledning i elven. Hippolyte, som ikke har sett Nestor skifte klær, ser "Lord X" sine klær flyte i vannet. Han konkluderer derfor med at Nestor myrdet lorden. Nestor blir arrestert. Men han mener at fengslene er fulle av uskyldige mennesker, bare fordi de fortalte sannheten uten å bli trodd. Nestor innrømmer å ha drept Lord X, men bare på grunn av hans kjærlighet til Irma. Etter å ha blitt dømt finner Nestor ut at Irma er gravid, og han ønsker å flykte fra fengsel for å returnere til Irma.

## Medvirkende
* Jack Lemmon som Nestor Patou / Lord X
* Shirley MacLaine som Irma la Douce
* Lou Jacobi som Moustache
* Bruce Yarnell som Hippolyte
* Herschel Bernardi som politibetjent Lefevre
* Hope Holiday som Lolita
* Joan Shawlee som Amazon Annie
* Grace Lee Whitney som Kiki the Cossack
* Cliff Osmond som politibetjent
* Ruth Earl som en av Zebra-tvillingene
* Jane Earl som en av Zebra-tvillingene
* Tura Satana som Suzette Wong
* Bill Bixby som den tatoverte sjømannen
* Harriette Young som Mimi the MauMau
* Sheryl Deauville som Carmen
* Billy Beck som offiser Dupont
* Jack Sahakian som Jack

## Referanser




## Eksterne lenker
*
Hill Cove

**Hill Cove** er den tredje største bosetningen på Vest-Falkland, etter Fox Bay og Port Howard. Den er beliggende nordvest på øya, innenfor Saunders Island. Mount Adam, som med sine 700 moh. er Vest-Falklands høyeste fjell, skjermer bosetningen mot vind fra sør.

Det var en av de tidligste bosetningene på Vest-Falkland på 1800-tallet, og fikk permanent bosetning rundt 1860. En liten «skog» ble plantet her på 1880-tallet og utvidet i 1925. Dette er den eneste skogen på Falklandsøyene, men det er også plantet noen trær på Carcass Island.

## Referanser
Daniel Johnston

**Daniel Dale Johnston** (1961–2019) var en amerikansk musiker, låtskriver og kunstner. 

Johnston hadde diagnosen manisk depressiv og schizofreni, og ble ved flere anledninger innlagt mot sin vilje på psykiatriske avdelinger. 

På albumet *The Late Great Daniel Johnston* bidro en håndfull etablerte artister med sine versjoner av sangene til Johnston, blant andre Mercury Rev, Tom Waits, Eels, the Flaming Lips og Bright Eyes. Artister som Pearl Jam, Glen Hansard, Sparklehorse og The Flaming Lips har covret sangene hans i liveopptredener.

Som kunstner produserte Johnston barnlige, naive og gjerne religiøst betonte tegninger. Han designet selv alle albumomslagene sine, gjerne med figurer som er gjengangere i hans malerier og tegninger. Den mest kjente figuren er muligens «Jeremiah the Frog», et froskeaktig vesen med utstikkende øyne, som regel fulgt av teksten: «Hi, how are you?»

Johnston var hovedpersonen i dokumentarfilmen *The Devil and Daniel Johnston* (2005)*.*

Han omkom 58 år gammel av et hjerteinfarkt i sitt hjem i Waller i Texas, den 10. september 2019.

## Diskografi
* *Songs of Pain* (Stress Records, 1980) kassett
* *The What of Whom* (Stress Records, 1982) kassett
* *Don't Be Scared* (Stress Records, 1982) kassett
* *More Songs of Pain* (Stress Records, 1983) kassett
* *Yip Jump Music* (Stress Records, 1983) kassett
* *Hi, How Are You* (Stress Records, 1983) kassett
* *The Lost Recordings* (Stress Records, 1983) kassett
* *The Lost Recordings II* (Stress Records, 1983) kassett
* *Retired Boxer* (Stress Records, 1984) kassett
* *Respect* (Stress Records, 1985) kassett, 10"
* Daniel Johnston & Texas Instruments: *Continued Story* (Stress Records, 1985) kassett
* *Merry Christmas* (Stress Records, 1988) kassett
* *New York, CBGBs 04/22/88* (Bootleg Tape, 1988)
* Daniel Johnston & Jad Fair: *It's Spooky* (50 Skidillion Watts, 1989) 
* *Continued Story/Hi, how are you?* (Homestead, 1989)
* *Yip/Jump Music* (Homestead, 1989)
* *Live at South by Southwest* (Stress Records, 1990) kassett
* *1990* (Shimmy Disc, 1990)
* *Artistic Vice* (Shimmy Disc, 1991)
* *Please Don't Feed The Ego* (Eternal Yip Eye Music, 1994)
* *Fun* (Atlantic, 1994)
* Daniel Johnston, Ron English & Jack Medicine: *Hyperjinx Tricycle* (Important Records, 2000)
* *Why me?* live in Berlin, koncert 06/06/99 (Trikont, 2000) CD
* *Rejected Unknown* (Gammon Records, 2001)
* *Live Wien, Flex, 13.10.2001* Radio Broadcast, 2001)
* *Fear Yourself* (Gammon Records, 2003) CD
* *The Early Recordings of Daniel Johnston Volume 1* (Dualtone, 2003) 2CD
* *The Late Great Daniel Johnston: Discovered Covered* (Gammon Records, 2004) CD
* *Lost And Found* (Sketchbook, 2006) CD
* *The Devil Has Texas : The Tribute EPs Extended* (Little Teddy Recordings, 2008) CD
* *Lost And Found* (Little Teddy Recordings, 2008) LP
* *Is and Always Was* (Eternal Yip Eye Music, 2009)

## Referanser


## Eksterne lenker
* 
* 
*
FNs sikkerhetsråds resolusjon 1325

**FNs sikkerhetsråds resolusjon nr. 1325** ble enstemmig vedtatt av Sikkerhetsrådet den 31. oktober 2000. Den var viktig i utviklingen av kvinners rettigheter i internasjonale freds- og sikkerhetsspørsmål. Dette var det første formelle og juridiske dokumentet fra FNs sikkerhetsråd som krevde at partene i konflikter måtte respektere kvinners rettigheter og for å støtte deres deltakelse i fredsforhandlinger og i gjenoppbyggingen etter en krig.

## Referanser


## Eksterne lenker
* 
*
Fantasia

**Fantasia** kan vise til:

## I musikken
*Fantasia (musikk), en komposisjon
***[[Fantasia Contrappuntistica]]*, et solo pianostykke komponert av Ferruccio Busoni
***[[Fantasia on a Theme of Thomas Tallis]]*, komponert i 1910 av den britiske komponisten Ralph Vaughan Williams
***[[Fantasia para un Gentilhombre]]*, et 1954 arbeid av den spanske komponisten Joaquín Rodrigo
**[[Fantasía]]*, et album fra 1986 av Franco De Vita
*Fantasia Barrino, en amerikansk R&B sanger som vant den 3. sesongen av *American Idol*
**''Fantasia'' (album), et album fra 2006 av Fantasia Barrino
*"Candlelight Fantasia", en sang av det progressive metalbandet Symphony X, fra deres 1997 album *[[The Divine Wings of Tragedy]]*
*"Nella Fantasia", en italiensk sang basert på temaet «Gabriel's Oboe» fra filmen *The Mission* (1986)

## I film
*''Fantasia'' (film), en Walt Disney produsert i 1940 
**[[Fantasia 2000]]*, 1999 oppfølgeren til filmen fra 1940
*''Fantasia'' (2004 film), en Hongkong-film 
*Fantasia Festival, en filmfestival som avholdes hver sommer i Montreal
*Fantasia, en oppdiktet verden i filmen *[[The NeverEnding Story]]*
*«Fantasia» (Eureka Seven episode), den 36. episode i *Eureka Seven* animeserien

## Navn
*Rick Fantasia, amerikansk sosiolog
*Fantasia Barrino, vinner av 3. sesongen av fjernsynsserien American Idol.

## Andre bruksområder
*1224 Fantasia, en asteroide
*Fantasia (videospill), et spill for Sega Mega Drive basert på Disneyfilmen
*Fantasia (kultur), en tradisjonell hesteridning praktisert i Marokko

## Se også
*Fantasi
Puck Oversloot

**Maria Petronella «Puck» Oversloot** (født 22. mai 1914 i Rotterdam, død 7. januar 2009 i Rotterdam) var en kvinnelig svømmer fra Nederland som deltok i de olympiske leker 1932 i Los Angeles.

Oversloot vant en olympisk sølvmedalje i svømming under Svømming under Sommer-OL 1932 i Los Angeles. Hun var med på det nederlandske laget som kom på andreplass på 4 x 100 meter fri for damer bak USA. De andre på laget var Marie Vierdag, Corrie Laddé og Willy den Ouden.

## OL-medaljer
* 1932  Los Angeles -  Sølv i svømming damer, 4 x 100 meter fri  Nederland.

## Eksterne lenker
*
Rie Vierdag

**Maria «Rie» Vierdag** (født 22. september 1905 i Amersfoort, død 17. juli 2005 i Amsterdam) var en nederlandsk svømmer som deltok i de olympiske leker i 1924, 1928 og 1932.

Vierdag vant en olympisk sølvmedalje i svømming i Sommer-OL i 1932 i Los Angeles. Hun var med på det nederlandske laget som kom på andreplass på 4 &times; 100 meter fri for damer, bak USA. De andre på laget var Corrie Laddé, Puck Oversloot og Willy den Ouden.

## OL-medaljer
* 1932  Los Angeles -  Sølv i svømming damer, 4 x 100 meter fri  Nederland.

## Referanser


## Eksterne lenker
*
BollywoodFest

**BollywoodFest** er en filmfestival som arrangeres hvert år i Oslo. Festivalen ble for første gang arrangert på Soria Moria kino på Torshov i 2003. Festivalen fokuserer i hovedskap på indiske filmer og forskjellige dansesjangere fra India. Som eneste festival innen sin sjanger får en oppleve danseforestillinger i forkant av filmvisningene på kino.

## Festivalteam
*Nasrullah Qureshi (Festivalsjef)
*, (Programansvarlig) 
*, (Koordinator)
*, (Koordinator)
*, (Koordinator)
*, (Koordinator)
*, (Koordinator)
*, (Koordinator)

## Anerkjente gjester
BollywoodFest har gjennom en årrekke fått celebrert besøk fra Bollywoodindustrien. I 2010 var skuespiller Salman Khan festivalens hovedgjest sammen med resten av filmteaet til Dabangg.

## Referanser




## Eksterne lenker
* BollywoodFest